Christiana Taubira
Christiana Taubira Res apud Vicidata repertae: Nativitas: 2 Februarii 1952; Caienna Patria: Francia Familia Coniunx: Roland Delannon Christiana, vulgo Christiane Taubira (nata Caiennae in urbe Guianae Francicae die 2 Februarii 1952), alumna universitatum Parisiensium II, IV et VII, est oeconomiae erudita, politica et socialista Francica. Legata est pro circulo I Guianensi ad Conventum Nationalem annis 1993–2012 legataque pro Francia ad Parlamentum Europaeum annis 1994-1999. Fuit olim uxor Rolandi Delannon, conditoris anno 1974 Motus Decolonizationis Guianensis, et cum eo pro libertate Guianae Francicae militavit. Ab anno 2012 ministra Iustitiae titulo "Custos Sigillorum", primis ministris Ioanne Marco Ayrault et Manuele Valls, usque in diem 27 Ianuarii 2016, quo die dimissionem suam protulit propter legem de civitate Francica tromocraticorum inculpatorum abnullenda.